
ЖОБА

Қазақстан Республикасының 
Премьер министрі
О.А. Бектеновке 


«Медиация жөніндегі халықаралық ұйым құру туралы конвенцияны ратификациялау туралы» Қазақстан Республикасы Заңының 
жобасы туралы» Қазақстан Республикасы Үкіметінің қаулы 
жобасына түсіндірме жазба

1.	Жобаны әзірлеуші мемлекеттік органның атауы
Қазақстан Республикасы Мәдениет және ақпарат министрлігі (бұдан әрі-Министрлік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
[bookmark: _Hlk238460275]«Қазақстан Республикасының халықаралық шарттары туралы» Заңының 8-бабының 1) тармақшасына сәйкес «Медиация жөніндегі халықаралық ұйым құру туралы конвенцияға қол қою туралы» Қазақстан Республикасы Президентінің 2026 жылғы 13 шілдедегі №1365 Жарлығы қабылданды. 
Жоба Мемлекет басшысының Медиация жөніндегі халықаралық ұйым құру туралы конвенцияны ратификациялауды аяқтау туралы тапсырмасын (2026 жылғы 4 тамыздағы №26-93-5.16, 1.34-тармақ), сондай-ақ «Қазақстан Республикасының халықаралық шарттары туралы» Қазақстан Республикасы Заңының 5, 11, 13 және 14-баптарына сәйкес орындау мақсатында әзірленді.
 Медиация жөніндегі Халықаралық ұйым құру туралы конвенция Қытай Халық Республикасының Гонконг арнаулы әкімшілік ауданында 2025 жылдың 30 мамырында жасалды. Қытай Халық Республикасының Үкіметі осы конвенцияның депозитарийі болып табылады.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Конвенцияның 47-бабына сәйкес Уағдаласушы мемлекеттердің жыл сайынғы мүшелік жарнасы көзделген, оның мөлшері Дүниежүзілік пошта одағы жүйесіндегі мемлекеттің жарна сыныбы негізінде келісілген жарналар шкаласына сәйкес айқындалады.
Қытай Халық Республикасының Сыртқы істер министрлігінің Қазақстан Республикасының ҚХР-дағы Елшілігіне жолдаған ресми нотасына сәйкес, Қазақстан Республикасының Дүниежүзілік пошта одағының жарналар шкаласы бойынша бір тармағы бар, бұл 20 000 (жиырма мың) АҚШ долларына сәйкес келеді. Осылайша, Қазақстан Республикасының болжамды жыл сайынғы мүшелік жарнасының мөлшері 20 000 (жиырма мың) АҚШ долларын құрайды.
Бұл ретте жыл сайынғы мүшелік жарнаны төлеу Конвенцияның Қазақстан Республикасы үшін күшіне енуіне қажетті мемлекетішілік рәсімдер аяқталғаннан кейін ғана жүзеге асырылатын болады.
Осыған байланысты Қазақстан Республикасы Сыртқы істер министрлігі 017 «Қазақстан Республикасының халықаралық ұйымдарға, өзге де халықаралық және басқа органдарға қатысуы» бюджеттік бағдарламасы бойынша тиісті есептеулерді дайындады. Халықаралық шарт шеңберінде жарна төлеу мәселесі қазіргі уақытта қарастырылуда.   
Конвенцияға қатысушы мемлекеттер тарапынан медиаторлардың Ұйым жұмысына қатысуына байланысты өзге қаржылық шығыстар көзделмейді.
4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау медиация саласындағы халықаралық ынтымақтастықты дамытуға, халықаралық дауларды бейбіт жолмен реттеу тетіктерін нығайтуға және Қазақстан Республикасында медиация институтын дамытуға ықпал етеді.
Жобаны қабылдау теріс әлеуметтік-экономикалық және (немесе) құқықтық салдарға әкеп соқпайды, сондай-ақ ұлттық қауіпсіздікті қамтамасыз етуге ықпал етпейді. 
5. Нақты мақсаттар мен күтілетін нәтижелердің мерзімдері.
Қазақстан Республикасы Құрылтайының қарауына Қазақстан Республикасы «Медиация жөніндегі халықаралық ұйым құру туралы конвенцияны ратификациялау туралы» Заңының жобасын енгізу.
[bookmark: _Hlk233889598][bookmark: _Hlk233889728]6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.
Жоқ.
7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.
Талап етілмейді.
8. Ұсынылған халықаралық шарттың жобасын кейіннен ратификациялау қажеттілігі туралы ақпарат.
[bookmark: _Hlk238477231]Қазақстан Республикасының «Қазақстан Республикасының халықаралық шарттар туралы» Заңының 11-бабының 1), 2) және 5) тармақшаларына сәйкес, Конвенция ратификациялауға жатады.
Ғылыми құқықтық сараптаманың қорытындысы Қазақстан Республикасы Әділет министрлігінің «Қазақстан Республикасының заңнама және құқықтық ақпарат институты» ШЖҚ РМК 2026 жылғы 2 шілдедегі №11-07/2912 хатымен алынды.
Қазақстан Республикасы Әділет министрлігінің «Қазақстан Республикасының заңнама және құқықтық ақпарат институты» ШЖҚ РМК 2026 жылғы 3 шілдедегі № 12-03/2919 ғылыми лингвистикалық сараптаманың қорытындысы алынды.
9. Кеңсе Басшысы мен Байланыс және ақпарат министрінің 2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі.
Рұқсат етіледі.
10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылғаны туралы ақпарат (күні, байт көлемі).
Жоба Мәдениет және ақпарат министрлігінің www.mki.gov.kz ресми интернет-ресурсында «Нормативтік құқықтық база» бөлігінде 2026 жылғы _ (сілтеме), сондай-ақ ашық нормативтік құқықтық актілердің интернет-порталына 2026 жылғы _ (сілтеме) орналастырылды. Файлдың көлемі _ килобайт.
11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурсында орналастырылғаны туралы ақпарат.
Талап етілмейді.
12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді. 
13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Талап етілмейді.
14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі.
Жоқ.
15. «Қоғамдық кеңестер туралы» Қазақстан Республикасының Заңында мемлекеттік органда қоғамдық кеңес құру көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі.
Жоқ.


Қазақстан Республикасының 
Мәдениет және ақпарат министрі                                                 А. Қырықбаев

